
Palmie an Rid Face for the Executive 





T’S a richt sair day when the Scots gov- 

ernment haes tae be telt bi the Cooncil o 
Europe’s Comatee o Experts tae uphaud an 
promote the Scots language. European ob- 
servers is dumfoonert that it’s the devolved 
Scots government that’s daein nixt tae 
naethin tae help its ain Scots language in 
Scotland for aw the muckle expectations that 
wis hauden bi maist folk when the Pairlament 
wis re-estaiblisht five year syne. The British 
an Irish governments’ efforts tae uphaud the 
Ulster Scots language 
in Northern [reland an 
pairts o the Republic, 
tho in thairsels no up 
tae the — standarts 
needit bi the Euro- 
pean Chairter for 
Regional or Minority 
Languages, leaves the 
Scots government’s 
want o ony positive 
effort, richt oot o sicht. A year efter ratifica- 
tion, the Scots Executive wis speirt bi the 
Comatee o Experts whit they haed duin ower 
that year tae pit each an ilka ane o the 
Chairter’s requirements intae force. Oot o 20 
questions speirt, the SE gied nae answer at 
aw tae nae less nor ten o thaim an they micht 
as weel hiv duin the same wi the ither ten for 
aw the sense the answers makit. Here an 
exemplar o ane o the questions they did 
‘answer’ but shuidna hae bothered. 
Please indicate the measures taken (in ac- 
cordance with Article 6 of the Charter) to 
make better known the rights and duties 
deriving from the application of the Charter. 
Article 6 o the Chairter threaps, The Parties 
undertake to see to it that the authorities, 
organisations and persons concerned are 

is dumfoonert that it’s 
the devolved Scots 
government that’s 

informed of the rights and duties established 
by this Charter. 

The SE’s answer tae this haes tae be seen tae 
be believed. 

“The Minister of State for Scotland, George 
Foulkes, issued a press notice on 27 March 
2001 welcoming ratification of the Charter. 
Opportunities are taken to highlight the 
Charter in speeches given by Ministers.” 
Here’s whit they’ve been telt bi the CoE wi 
regaird tae the Scots language:- 

The Commitee of 
Experts recommends 
that the British au- 
thorities take ac- 
count of all its obser- 
vations and, as a 
matter of priority - 
create conditions for 
y3 the use of Scots in 
public life, through 
the adoption of a 
language policy and concrete measures, in 
co-operation with the speakers of the lan- 
guage. 

In a written answer tae Brian Adam MSP, 
Educ. Minister, Peter Peacock said in Feb, 
“The Council of Europe’s CoE are due to 
report soon on the UK’s record on the 
Charter. Following this the Executive will 
write to local authorities, public bodies 
and other institutions reminding them of 
the UK’s treaty obligations with regard to 
Scots and Gaelic.” 

When the Scots Executive finally gits roond 
tae informin aw thae authorities, organisa- 
tions an folk concairned aboot the richts an 
duties estaiblisht bi the Chairter, let’s howp it 
disnae forget the S.P. Corporate Body. 


Huntie Gowk? 


n Huntie Gowk nicht, 1 April, STV’s 

Scotland Today reportit the Scots Ex- 
ecutive wis considerin a law tae daur pubs 
frae sellin alchohol on a Monday wi sales 
restrictit tae non-alchoholic drinks on that 
day. At the hinneren o the program they 
awned that it wis juist a huntie gowk but 
mony folk wisnae aw that shuir for it wisnae 
ony mair oot o the wey nor the Scots Execu- 
tive’s norie 0 spendin £600,000 o taxpeyers’ 
siller tae gar young mithers stop uisin dispos- 
able nappies an gaun back tae uisin the auld 
farrant claith hippins, safety-peens an plastic 
breeks on thair bairns. Wha ever cam up wi 
thon bricht idea, it shuirly wisnae ony young 











Copyricht 
© Copyricht for awthin written in this wittins 
blat Dides wi K. Paimie The Scots Tune 
Wittins can be fotie-copied in hail or in pairt 
athoot limit o nummers an this hauds guid an 
aw for ony pairt o the wittins blat that’s furthset 
in ony ither publication. 











mither nor ony nursery nurse an it maist cer- 
tainly wisnae ony o the bairns. If they cuid 
come oot wi somethin as glaikit as thon, then 
daurin pubs frae sellin alchohol on a Monday 
wad be juist par for the coorse. Maist folk tho 
wad nae doot think the hippins ane wad mak 
the best huntie gowk. But it wisnae ane tho. 


Spreedin the Word 


OR a guid puckle year noo, Scots Tung 

haes been pittin oot copies o the Scots 
Tung wittins tae libraries in the Lothians airt. 
Tae stert wi it wis maistlins hard paper copies 
alang wi some laminated anes but as time 
gaed bye an mair an mair fantoosh technical 
graith alang wi aw the necessar programs wis 
aquired, it becam possible tae rax on copies o 
the STW as pdf files peened on tae e-mails. 
Thae airly years seen it gien oot tae aw the 
cooncil libraries in East Lothian, Midlothian, 
West Lothian, Edinburgh Central Library, the 
National Library o Scotland an the AK Bell 
Library o Perth. Last month seen the distribu- 
tion leet swall tae tak in aw the rest o the 
cooncil libraries in Edinburgh alang wi aw 
the cooncil libraries in the Scottish Borders 
an Fife. Scots Tung is ettlin tae see its distri- 
bution leet growe even mair tae tak in the 
ither cooncils as weel as suin as thair e-mail 
addresses can be eikit tae the leet. Tho no 
juist a hunder per cent feinisht, the leet raxes 
noo frae the Pentland Firth tae the Solway 
Firth, bydin clear o the Hebrides an a puckle 
wee pockets o Hieland Cooncil tae gie a dis- 
tribution kivverin aboot 430 libraries. Ilka 
ane o thae libraries wis gien the inlat tae hae 
thair e-mail address taen aff the distribution 
leet at ony time bi reponin tae the e-mail wi 
“Nae thanks” in the subject. Up tae the noo, 
six libraries haes said “Nae thanks’. A num- 
mer o coonties (nine at the last coont) haes 
speirt for the pdf copy o STW juist tae be 
sent direct tae thair central library or library 
heid-quarters sae that they can rax the files 
on tae aw the ither brainch libraries thairsels. 

















Nixt Forgaitherin 
Monday 24 Mey 2004 
7.30pm tae 9.00pm 
Comatee Room C. or if no available, 
in the restaurant on the grund flair. 
Brunton Ha, Musselburgh. 

















A Wee Keek At Tom Leonard 





Bi Irene Brown 





A first sicht o Tom Leonard’s wark 

wis in 1983 when A read his 6 Glas- 
gow Poems in Noise and Smoky Breath. 
Thae poems wis written in the “proletarian 
urban diction” o Glesca. “Urban diction” is a 
tairm uised bi Tom Leonard in his innin tae 
the poetry anthology, RadicalRenfrew tae 
descrive the development o warkin cless 
language frae the 19t century on in Britain, 
an mair particlar in the west o Scotland. For 
exemplar, poem 5 0 the 6 Glasgow Poems is 
The miracle of the burd and the fishes. 


Ach sun 

jiss keepyir chin up 

dizny dae gonabootlika hawf shut knife 
inaw Jiss cozzy a burd 


luvur dae ye 

ach well 

gee ita wee while sun 

thirza loat merr fish in the sea. 


This radical style is a tredmerk 0 Tom Leo- 
nard’s writin that lens itsel weel tae bein 
performed, particlar bi him. When A got telt 
o a new publication in pamphlet format bi 
Tom Leonard, A expeckit mair o the same. 
Mind you, Leonard, like his freend James 
Kelman, “writes, thinks and speaks in Eng- 
lish, but always with a Glasgow accent.”* 

O the 12 poems in inside looking in, juist 
twa comes awthegither athin the category o 
West o Scotland urban diction. The first is (1) 
o 2 Forlorn Poems. It’s like a body’s hert 
sair strind o thochts when a lang staundin 
relationship is breckin doon. 


yt keep jist kerryin oan 
zif nuthin wiz really 


happnin, izif 

it wiz aw jist the wey 
it wiz yisstirday an 
the day afore 


The second, Hans Arp: je suis un cheval gits 
e’en mair abstrack, orra an awfu funny efter 
thae first twa-three lines. 


ahma hoarss 


ahm oana train 

packt ti the gunnilz 

ma compartmints fuhll 

a wummin in ivri seat 

aman oan ivri wummin’sknee 
helluva hoat 

lik sumhn oot thi troapics 


As the pamphlet’s title propones, the twal 
tersely written poems is introspective an 
chaws mony a thocht. Gret vailyie at £2! 
Scotland haes mony vyces an mony different 
Scots vyces an as Tom Leonard airgied in 
RadicalRenfrew, “It is the right of equality 
of dialogue that is being fought for’. We 
cannae airgie wi that. 


inside looking in (ISSN 1368 - 305520) can 
be gotten frae Survivor’s Press, 2/R 5 West 
Bank Quadrant, Glasgow, G12 8NT price 
£2.50 incl p&p. 


Tom Leonard’s collection, Intimate Voices 
haes raicently been re-furthset bi Etruscan 
Books. His poems 1984 - 2004, access to the 
silence, is tae be furthset bi Etruscan Books 
in Juin 2004. 


Noise and Smoky Breath - an illustrated 
anthology of Glasgow poems 1900 - 1983 
(ISBN 0906474280) editit bi Hamish Whyte. 


RadicalRenfrew - poetry from the French 
revolution to the First World War 
(ISBN0O748660526 an ISBN0748660283) 
editit bi Tom Leonard. 


*said at a lecture bi Kelman at Strathclyde 
University in the 1980s. 


(Narrative owerset intae Scots bi Editor) 








VWittins Frae The Broch 








HE Broch’s local weekly paper, the 
Fraserburgh Herald, carries three or 
fower contributions frae Ian B Johnstone 
but ane in particlar is o muckle interest tae 
the STW. This is a column cried Tuney 


tae his readers particlar if it haes tae dae wi 
the Scots leid. Ae wee bit o wittins that micht 
weel be o interest tae him an the folk that 
bides in an aroond the Broch follaes on frae 
the report ower the page anent the distribu- 





Loon’s Low Doon an the + 
interest in this ane kythes 3 
frae the fact that it’s written _ =r 
aw in the Doric Scots o the S29 = 
Broch an haunelt in sic a 
wey as tae be gey reader é 


freendly tae thaim that’s poo ae =). oe 


aquent wi the speakin o the § 
leid. This is a reglar column | 
for the Herald an haes been | 
gaun on for mair nor five year noo. 

Ian is haein thochts o fetchin oot an anthol- 
ogy in the oncome, foondit on the TLLD. He 
iS speirin an aw for ony inpit or news sned- 
dins that micht be o local or general interest 


“4 tion o pdf copies o the Scots 
— | Tung Wittins bi e-mail tae 
» libraries aw ower Scotland. 






wht, <=o The cooncil public libraries 
. i 4 


in Aiberdeen City, Aiber- 
deenshire an Moray haes 
agreed tae accept thae cop- 
my ies o the STW for display in 
“= aw thair cooncil libraries. 
Sae, be on the kee-vee an 


ceees yer | een neeied for a sicht o thaim in the 


Broch library. 

Contact :- Ian Johnstone at 

41 West Park, St. Combs, Fraserburgh, 
AB43 8YS 





Whit wey no gie a visit tae Scots Tung’s new wabsteid at:- 


http://uk.geocities.com/rfairnie@btinternet.com/ 
or juist dae a wab search for Scots Tung? 





Cauld Kail Re-het 


A ert that kythed in Aiberdeen’s Press 
an Journal aboot eicht or nine year syne 
wis gey weel received an shuid be nane the 
waur for its re-tellin agane. 

This report telt o a young mither daunderin 
alang Union Street, Aiberdeen, haudin her 
five year auld bairn bi the haund. She turned 
tae the bairn, giein his airm a shoogle, an wis 
heard tae say, “Dinnae keep on sayin ‘eh?’ 
Learn tae speak proper min. Say ‘fit?’ ” 


EBLUL Eurovision? 


HE UK Maimber State Comatee o the 

European Buroo o Lesser Uised Leids 
(EBLUL), at its forgaitherin in Cardiff on 7 
April, haed a bit crack anent organisin an 
settin up a kinna Eurovision sang contest for 
minority languages whaur aw the contestants 
haes tae uise thair ain hamelt minority leid. 
This is a sicht different frae the auld estaib- 
lisht Eurovision Sang Contest whaur mair an 
mair contestants 
» ilka year is turnin 
tae English tae 
gie thaim a better 
chance o  beirin 
the gree. Words 
is bein hauden wi 
| the Belfast City 
Coned tae see if they wad consider hostin 
the ongaun, aiblins in 2005 or 2006. A sma 
siclike contest cried Liet wis hauden last 
November in Ljouweert, Fryslan, wi juist ten 
bands takin pairt an the fotie shaws Gwenno 
frae Cornwall daein her bit. (see STW Num- 
mer 122 Jan. 2004) 
Tae evite this ongaun bein seen as a contest 
tae fund the best minority leid or e’en whit 
minority leid’s past culture is superior, it 
shuirly maun be necessar for aw entries tae 
be a hunder percent original baith in words 
an music. Scotland’s rowth o professional, 
semi-pro an amateur airtists cannae be expec- 
tit tae juist souter thegither original sangs or 
music in twa-three weeks sae, for the ongaun 
tae be a guid success, some kinna _ airly 
warnin or invite weel afore the contest, shuid 
be pitten oot tae as braid a walin o airtists as 
possible. It micht be a guid idea an aw tae 
mak contact, no juist wi Belfast City Cooncil 
but, wi the naitional an commercial TV 
braidcasters in Britain, Ireland an Eurovision 
itsel forbye. If ye dinnae seek, ye dinnae git. 


Makar’s Neuk 


TRADITION 


“Heh! young folk arena what they were:” 
Wheeng’d the auld craw to his cronie: 
“Sic galivantin here and there, 

Their menners far frae bonnie.” 

















“Eh me! it's waur and waur they get 
In gumption and decorum: 

And sma respec for kirk or state.” 

Wi that the auld craw wagg‘d his pate 
As his faither did afore him. 


Frae Bairnrhymes 
Bi William Soutar 1898-1943 





